મા જગદંબે…ના જયઘોષ સાથે આજે સવારે માઇભકતોએ માતાના મઢની પદયાત્રાનો પ્રારંભ કર્યો હતો. આસો મહિનાની નવરાત્રીની ઉજવણી માટે ગામે ગામથી માઈભકતો કચ્છ ખાતે માતાના દરબાર એવા માતાના મઢે જતા હોય છે. રાજકોટમાંથી દર વર્ષે આ પદયાત્રા યોજાય છે. આજે વહેલી સવારે ભકતોએ પેલેસ રોડ પર આવેલા આશાપુરા મંદિરમાં માતાની મહાઆરતી અને પૂજન-અર્ચન બાદ આ પદયાત્રાનો મા જગદંબાના જયઘોષ સાથે પ્રારંભ કર્યો હતો. આ યાત્રામાં સૌરાષ્ટ્રભરમાંથી હજારો લોકો જોડાતા હોય છે. યાત્રા દરમિયાનના રૂટમાં ઠેર-ઠેર ભાવિકોની સેવાચાકરી માટે સેવા છાવણી તેમજ અન્નક્ષેત્ર ધમધમતા હોય છે. આ ભાવિકો પ્રથમ નોરતે માતાના મઢ ખાતે પહાેંચી નવરાત્રીની ઉજવણી કરશે. કચ્છમાં આવેલા માતાના મઢે નવરાત્રી દરમિયાન હવનનું દિવ્ય આયોજન કરવામાં આવ્યું છે.